
TISZTELT KÉPVISELŐTESTÜLET!

Az Önkormányzat 2026. évi I. féléves gazdálkodásáról szóló beszámolót az Államháztartásról szóló 2011. évi CXCV. törvényben (ÁHT), az Államháztartásról szóló törvény végrehajtásáról szóló 368/2011. (XII. 31.) kormányrendeletben, valamint a Magyarország helyi önkormányzatairól szóló 2011. évi CLXXXIX. törvényben (Mötv) foglaltaknak megfelelően készítettem el.
A mellékletek adatai a 2026. június 30-i állapotot tükröző pénzügyi teljesítési időpontra vonatkoznak. A beszámoló a jogszabályi előírások figyelembe vételével összevontan tartalmazza az adatokat. A 2026. évi költségvetés I. félévi teljesítését a mellékletek sorrendjében mutatom be.

Az 1. számú melléklet a bevételek és a kiadások alakulását összességében mutatja be. A költségvetési bevételek az I. félévben 222.792.669,-Ft-ot, a költségvetési kiadások 192.836.696,-Ft-ot tettek ki, a finanszírozási bevételek 400.577.991,-Ft-ban, a finanszírozási kiadások 154.732.407,-Ft-ban realizálódtak.
Az önkormányzatok működési támogatásai bevételei a módosított előirányzathoz képest 56 %-os szinten teljesültek. Az ágazati feladatokhoz kapcsolódó támogatásokat havonta, időarányosan utalja az Államkincstár. 
	
	
	
	
	
	adatok Ft-ban

	Sor-   sz.
	Megnevezés                                                                                                       
	Rovat száma
	Eredeti előirányzat   
	Módosított előirányzat  
	Teljesítés
	Teljesítés %

	A
	B
	C
	D
	E
	F
	G

	01
	Helyi önkormányzatok működésének általános támogatása
	B111
	30 601 021
	30 601 021
	18 270 881
	60%

	02
	Települési önkormányzatok egyes köznevelési feladatainak támogatása
	B112
	31 988 984
	31 988 984
	16 961 453
	53%

	03
	Települési önkormányzatok szociális, gyermekjóléti és gyermekétkeztetési feladatainak támogatása
	B113
	3 120 131
	3 120 131
	1 622 465
	52%

	04
	Települési önkormányzatok kulturális feladatainak támogatása
	B114
	6 773 031
	6 773 031
	3 521 973
	52%

	05
	Működési célú költségvetési támogatások és kiegészítő támogatások
	B115
	0
	0
	0
	 

	06
	Elszámolásból származó bevételek
	B116
	0
	0
	0
	 

	07
	Önkormányzatok működési támogatásai (=01+…+06)     
	B11
	72 483 167
	72 483 167
	40 376 772
	56%


Az államháztartáson belülről származó egyéb működési célú támogatások soron a 361/2025 (XI.25) Kormányrendelet szerinti otthontámogatás összege (2.560.000,-Ft), a 2025. évi egységes területalapú támogatáshoz kapcsolódó végkifizetés összege (8.285,-Ft), a Versenyképes Járások Program II. ütemében az  IFA ellenőrzést és egyéb önkormányzati működést támogató munkacsoport fenntartására elnyert támogatási összeg, valamint Aszófő, Balatonakali, Örvényes község önkormányzatainak a fizikoterápiás ellátáshoz kapcsolódó hozzájárulása (1.265.147,-Ft) jelenik meg.
A 2026. év I. félévben befolyt közhatalmi bevételek összege 81.765.884,-Ft. A vagyoni típusú adók, melyek az építményadót és telekadót foglalják magukba 55 %-os szinten, a termékek és szolgáltatások adói 32 %-os, az egyéb közhatalmi bevételek 42 %-os szinten teljesültek. 
	
	
	
	
	
	adatok Ft-ban

	Sor-   sz.
	Megnevezés                                                                                                       
	Rovat száma
	Eredeti előirányzat   
	Módosított előirányzat  
	Teljesítés
	Teljesítés %

	A
	B
	C
	D
	E
	F
	G

	01
	Vagyoni típusú adók (=02+03)
	B34
	104 000 000
	104 000 000
	57 620 862
	55%

	02
	ebből: építményadó
	B34
	64 000 000
	64 000 000
	29 283 524
	46%

	03
	ebből: telekadó
	B34
	40 000 000
	40 000 000
	28 337 338
	71%

	04
	Értékesítési és forgalmi adók (=05) 
	B351
	43 000 000
	43 000 000
	19 518 434
	45%

	05
	ebből: állandó jelleggel végzett iparűzési tevékenység után fizetett helyi iparűzési adó        
	B351
	43 000 000
	43 000 000
	19 518 434
	45%

	06
	Egyéb áruhasználati és szolgáltatási adók (=08) 
	B355
	32 000 000
	32 000 000
	4 205 003
	13%

	07
	ebből: tartózkodás után fizetett idegenforgalmi adó 
	B355
	32 000 000
	32 000 000
	4 205 003
	13%

	08
	Termékek és szolgáltatások adói (=04+06+07) 
	B35
	75 000 000
	75 000 000
	23 723 437
	32%

	09
	Egyéb közhatalmi bevételek 
	B36
	1 000 000
	1 000 000
	421 585
	42%

	10
	Közhatalmi bevételek (=01+08+09)
	B3
	180 000 000
	180 000 000
	81 765 884
	45%


A működési bevételek összességében 29 %-os szinten teljesültek. A szezonális, strand üzemeltetésével kapcsolatos bevételek, bérleti díjak csak a II. félévben fognak realizálódnak. Az önkormányzat saját működési bevételei 49.456.121,-Ft-ot, az Óvoda működési bevételei 581.266,-Ft-ot tesznek ki.
Az államháztartáson belülről származó egyéb felhalmozási célú támogatások soron a Közvilágítás korszerűsítésének támogatására elnyert összeg szerepel.
A finanszírozási bevételek 100 %-os szinten teljesültek a módosított előirányzathoz képest, ez az előző évek pénzmaradványát, valamint az államháztartáson belüli megelőlegezések összegét foglalja magába.
Az Önkormányzat összesített működési kiadási előirányzatainak felhasználása - a tartalékok figyelembe vétele nélkül – 173.119.029,-Ft összegben, 37 %-os szinten teljesült.
A személyi juttatások 52 %-os, a munkaadókat terhelő járulékok 55 %-os szinten teljesültek. A személyi juttatások összege az Önkormányzatnál 58.462.237,-Ft, az Óvodánál 14.995.237,-Ft. A munkaadót terhelő járulékok összege az Önkormányzatnál 8.767.626,-Ft, az Óvodánál 2.103.730,-Ft. 

A dologi kiadásoknál 25 %-os a felhasználás, 59.052.823,-Ft összegben. Ebből az Önkormányzat kiadásai 54.900.908,-Ft-ot, az Óvodáé pedig 4.151.915,-Ft-ot tesznek ki.  Az idegenforgalomhoz és település-üzemeltetéshez kapcsolódó kiadások a nyári időszakra koncentrálódnak, ezek a második félévben fognak realizálódni. 
Az ellátottak pénzbeli juttatásai összességében 10 %-os szinten teljesültek. Az időarányosnál alacsonyabb teljesítés abból származik, hogy az önkormányzat által nyújtott pénzügyi ellátások jelentős részét kitevő iskolakezdési támogatás kifizetése csak a második félévben esedékes.
Az elvonások és befizetések - helyi önkormányzatok törvényi előíráson alapuló befizetései a helyi iparűzési adóbevétel többlete alapján meghatározott fizetési kötelezettség májusi ütemét foglalja magában.
A támogatásokat, pénzeszköz átadásokat az államháztartáson belüli szervezeteknek, és civil szervezeteknek a velük történt megállapodások alapján egyszeri vagy folyamatos finanszírozással juttatjuk el. 
Az Önkormányzat felhalmozási kiadásainak alakulását a 2. számú melléklet részletesen tartalmazza. Az első félévben a teljesítés 14 %-os volt. 
A finanszírozási kiadások soron az államháztartáson belüli megelőlegezések visszafizetése, valamint a lekötött bankbetétként elhelyezett pénzeszköz jelenik meg.
Az Önkormányzat által az Óvoda részére átadott intézményfinanszírozás összege 21.477.862,-Ft. Ez az összeg az Önkormányzatnál a finanszírozási kiadások között szerepel, az Óvodánál a finanszírozási bevételeknél jelenik meg. Az összesített adatokban a konszolidálás miatt az intézményfinanszírozás összege sem a bevételi sem a kiadási oldalon nem szerepel.

Beszámolóm 4. számú melléklete a Napközi Otthonos Óvoda költségvetésének I. félévi teljesítését részletezi.

A Napközi Otthonos Óvoda 2026. évi I. félévi bevételei 54 %-os szinten teljesültek. A működési bevételek soron az óvoda konyha üzemeltetésével kapcsolatban továbbszámlázott rezsi költség jelenik meg, valamint az óvodai étkeztetés térítési díja. A finanszírozási bevételek az előző évi pénzmaradványt és az intézményfinanszírozás összegét foglalják magukba.

A 2026. évi I. félévi kiadások 52 %-os szinten realizálódtak. A személyi juttatások 51 %-os szinten, a munkadókat terhelő járulékok 53 %-os, a dologi kiadások 53 %-os szinten teljesültek.
Összességében elmondható, hogy az Önkormányzat első félévi gazdálkodása likviditási gondoktól mentes volt, a pénzügyi egyensúlyt fenn tudtuk tartani. 

Tisztelt Képviselőtestület!

Kérem beszámolóm megvitatását és a határozat elfogadását.

HATÁROZATI  JAVASLAT

Balatonakali község Önkormányzatának Képviselőtestülete a Balatonakali Önkormányzat 2026. évi I. félévi gazdálkodásáról szóló beszámolót elfogadja.

Határidő: 
azonnal

Felelős: 
polgármester

Balatonakali, 2025. szeptember 2.
                                                                                                    Koncz Imre

                                                                                                   polgármester

